钦定古今图书集成/理学汇编/学行典/第055卷 > 朱子全书 > 《答石子重》
## 钦定古今图书集成/理学汇编/学行典/第055卷 > 朱子全书 > 《答石子重》

“‘所疑，荷批诲，今皆已释然。盖仁者心有知觉，谓知觉
为仁则不可，知觉却属智也；‘理一而分殊，爱有差等，
殊与差等，品节之，却属礼；施之无不得其宜’，却属义。
义也，礼也，智也，皆仁也。惟仁可以包夫三者。然所以
得名，各有界分，须索分别。不然，混杂为一，孰为仁？孰
为义？孰为智？”曰：“仁’字之说甚善。要之，须将仁义礼智”
作一处看，交相参照，方见疆界分明。而疆界分明之
中，却自有贯通总摄处，是乃所谓仁包四者之实也。
近年学者专说“仁”字，而于三者不复致思，所以含糊
溟涬，动以仁包四者为言，而实不识其所以包四者
之果何物也。今得尊兄精思明辨如此，学者益有赖
矣！